LIETUVOS RESPUBLIKOS SEIMO

Socialinių reikalų ir darbo komitetas

PAGRINDINIO KOMITETO PAPILDOMA IŠVADA (1)

DĖL LIETUVOS RESPUBLIKOS UŽIMTUMO ĮSTATYMO NR. XII-2470 51, 13, 24, 35, 37, 38, 39, 41, 42, 44, 49 IR 50 STRAIPSNIŲ PAKEITIMO ĮSTATYMO PROJEKTO NR. XIIIP-4658(2)

2020-04-01 Nr. 103-P-11

Vilnius

1. Komiteto posėdyje dalyvavo: R. Šalaševičiūtė – Komiteto pirmininkė, R. Baškienė, R. J. Dagys, A. Dumbrava, J. Džiugelis, P. Kuzmickienė, M. Navickienė, V. Rastenis, J. Rimkus, A. Sysas, T. Tomilinas, J. Varkalys; Komiteto biuras: E. Bulotaitė – biuro vedėja, padėjėja I. Žukauskaitė; kviestieji asmenys: E. Radišauskienė – socialinės apsaugos ir darbo viceministrė, sveikatos apsaugos ministro patarėja Vilma Srogė.

2. Seimo kanceliarijos Teisės departamento išvados ir kitų ekspertų pasiūlymai:

Eil. Nr.	Pasiūlymo teikėjas, data	Siūloma keisti	Pastabos	Pasiūlymo turinys	Komiteto nuomonė	Argumentai, pagrindžiantys nuomonę

str.	str. d.	p.

1.	Seimo kanceliarijos Teisės departamentas, 2020-03-31	1 (51)	(1)	(3)	Įvertinę projekto atitiktį Konstitucijai, galiojantiems įstatymams, teisėkūros principams ir teisės technikos taisyklėms, teikiame šias pastabas: 1. Įstatymo projekto 1 straipsniu keičiamo Lietuvos Respublikos užimtumo įstatymo (toliau –keičiamas įstatymas) įstatymo 51 straipsnio 1 dalies 3 punkte vietoj formuluotės „juridinio asmens atveju neturi“ siūlytina įrašyti „juridinis asmuo neturi“.	Nepritarti	Argumentai: pastaba yra techninė, todėl siūloma palikti komiteto pasiūlytą redakciją, kuri yra aiškesnė įstatymą įgyvendinsiančioms institucijoms.
2.	Seimo kanceliarijos Teisės departamentas, 2020-03-31	1 (51)	(2)	2. Tikslintina įstatymo projekto 1 straipsniu keičiamo įstatymo 51 straipsnio 2 dalis, kadangi iš siūlomo reguliavimo neaišku, kokio dydžio išmoka bus mokama savarankiškai dirbančiam asmeniui, t. y. ar sveikatos draudimo įmoka įsiskaičiuoja į nurodytą mokamą vieno einamųjų metų minimalių vartojimo poreikių dydžio sumą, ar ji bus mokama papildomai. Be to, neaišku, ar sveikatos draudimo įmoka bus proporcingai mažinama, jeigu Lietuvos Respublikos Vyriausybės paskelbtos ekstremaliosios situacijos ir karantino terminas bus trumpesnis nei kalendorinis mėnuo. Siekiant teisinio reguliavimo aiškumo, nuostata tobulintina.	Pritarti	Pasiūlymas: Privalomojo sveikatos draudimo sistemą nustato Lietuvos Respublikos sveikatos draudimo įstatymas, kuriame ir turėtų būti reglamentuotas savarankiškai dirbančių asmenų sveikatos draudimas esant neeilinei situacijai valstybėje, todėl Komitetas 1 straipsniu keičiamo įstatymo 51 straipsnio 2 dalį siūlo išdėstyti taip: ,,2. Šiame straipsnyje išmoka savarankiškai dirbančiam asmeniui mokama kas mėnesį už praėjusį kalendorinį mėnesį ir yra lygi vieno einamųjų metų minimalių vartojimo poreikių dydžiui, apskaičiuotam Lietuvos Respublikos socialinės paramos išmokų atskaitos rodiklių ir bazinio bausmių ir nuobaudų dydžio nustatymo įstatymo nustatyta tvarka. kartu su privalomojo sveikatos draudimo įmoka, apskaičiuota Lietuvos Respublikos sveikatos draudimo įstatymo nustatyta tvarka. Kai Lietuvos Respublikos Vyriausybės paskelbtos ekstremaliosios situacijos ir karantino terminas trumpesnis negu kalendorinis mėnuo, už tą mėnesį mokamos išmokos savarankiškai dirbančiam asmeniui dydis proporcingai mažinamas.
3.	Seimo kanceliarijos Teisės departamentas, 2020-03-31	3. Įstatymo projekto 1 straipsniu keičiamo įstatymo 51 straipsnio 2 dalyje po žodžių ,,Šiame straipsnyje“ reikėtų įrašyti žodį ,,nustatytą“.	Pritarti

3. Subjektų, turinčių įstatymų leidybos iniciatyvos teisę, pasiūlymai: negauta.

4. Balsavimo rezultatai: už – 8, prieš –2 , susilaikė –1.

Komiteto pirmininkė	(Parašas)	Rimantė Šalaševičiūtė

Biuro vedėja E. Bulotaitė